gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl hu gl gl gl ast gl gl gl gl gl de en sv fr de de it gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Debullando unha sentenza que frea o "lóxico" camiño a un modelo federal e confederal
Cuarta feira, 28 de setembro de 2022
Un conxunto de expertos estudan as repercusións para o autogoberno de Galiza do fallo do Constitucional sobre o Estatut catalán.
A sentenza do Tribunal Constitucional (TC) impide "a lóxica evolución constitucional de España cara unha estruturación plurinacional en rede, a medio de técnicas federativas e confederativas". Así o expón a primeira parte do informe elaborado polo Instituto Galego de Estudos Europeos e Autonómicos (IGEA) ao respecto da decisión do TC sobre o Estatut de Cataluña. Conclúen os expertos que o tribunal mesmo impide a simple adaptación xurídico-política "cara a un federalismo real, quer simétrico, quer asimétrico e salienta a unidade do Estado sobre a súa pluralidade, cando os dous son elementos indisociábeis no sistema constitucional do 1978".
Presentada como unha interpretación "dende Galiza e para Galiza", a análise do instituto presidido por Anxo Quintana foi redactada por un equipo científico conformado por Pablo González Mariñas, Xoán Antón Pérez-Lema, Xabier Ferreira Fernández, Álvaro Xosé López Mira, Celso Cancela Outeda, Xabier Martínez Cobas e Ramón del Valle López.
Doutra banda, o documento, logo de acometer a análise estritamente xurídica do texto do TC, censura a falta de capacidade integradora dos maxistrados, cualificando a sentenza de exemplo dunha cultura xurídica "estéril e antiga". Alertan os expertos das "graves restricións á indemnidade e blindaxe competencial ao seguir a permitir a técnica de invasión estatal a medio de normas básicas e xunto coa ratificación do Poder Xudicial como Poder estatal que non admite nin de técnicas de xestión desconcentrada".
Urxencia dun novo Estatuto para Galiza
Nun terceiro chanzo, o informe do IGEA repara nas repercusións específicas para o futuro inmediato do autogoberno galego. Un escenario no que non dubidan en salientar a necesidade da redacción urxente dun novo Estatuto. "Aínda asumindo esta sentenza como parte esencial das regras de xogo, ábrense campos moi importantes para a mellora e ampliación do noso autogoberno que xustifican, dende logo, que as forzas políticas galegas retomen os traballos desenvolvidos ao longo da pasada lexislatura e pacten con urxencia un novo Estatuto que substitúa o actual, que vai cumprir 30 anos e non resposta ás necesidades dunha sociedade moderna e desenvolvida como a galega do século XXI", expoñen.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto